# Is This It

Is This It és l'àlbum d'estudi debut de la banda d'indie rock americana The Strokes. Enregistrat al Transporterraum de Nova York amb el productor Gordon Raphael, es publicà el 30 de juliol de 2001 amb RCA Records com a discogràfica primària. El disc entrà a la UK Albums Chart a la segona posició i a la Billboard 200 dels Estats Units al número 33, assolint estatus de platí a diversos mercats. De l'àlbum se'n publicaren tres senzills: «Hard to Explain», «Last Nite» i «Someday».
Per l'àlbum, els Strokes pretenien capturar un so de rock senzill, com menys modificat a l'estudi millor. Basant-se en el seu extended play debut d'aquell mateix any, The Modern Age, els membres de la banda construïren les cançons sobretot a través de preses en directe durant les sessions de gravació, mentre que el lletrista Julian Casablancas continuava detallant les vides i relacions del jovent urbà. La fotografia de la portada de l'àlbum aixecà controvèrsia per ser massa explícita sexualment i fou reemplaçada pel mercat nord-americà. També, el llistat de pistes estatunidenc es modificà en resposta als atemptats de l'11 de setembre de 2001.
Promogut per la premsa musical per un so melòdic amb influències pop, els Strokes obtingueren bona rebuda per part dels crítics i atenció comercial. Is This It fou alabat pels seus ritme i carisma, que sovint fan referència al treball de les bandes de garage rock dels 70. El disc es considera crucial pel desenvolupament d'altres bandes alternatives i de la indústria musical del nou mil·lenni. Moltes publicacions l'han inclòs en llistes dels millors àlbums dels 2000 i de tots els temps.

## Llista de pistes

Totes les cançons foren escrites per Julian Casablancas.

## Personal

El personal involucrat en l'elaboració de Is This It consisteix en:
| The Strokes Julian Casablancas – veu Nikolai Fraiture – baix elèctric Albert Hammond, Jr. – guitarra Fabrizio Moretti – bateria Nick Valensi – guitarra | Producció JP Bowersock – assessor Greg Calbi – masterització Gordon Raphael – producció, mescles Disseny Colin Lane – fotografies, portada de l'àlbum (original) European Organization for Nuclear Research (CERN) – portada de l'àlbum (Estats Units i Canadà) |

## Referències

* ↑ «The 100 Greatest Indie-Rock Albums Ever — #40 to #31». Blender, 01-12-2007. Arxivat de l'original el 28 novembre 2007. [Consulta: 5 agost 2015].
* ↑ Lipshutz, Jason. «Top 10 Garage Rock Revival Bands: Where Are They Now?». Billboard, 23-03-2011. [Consulta: 5 agost 2015].
* ↑ Kravitz, Kayley. «Revisiting the Post-Punk Revival». The Huffington Post, 23-12-2015. [Consulta: 5 agost 2015].
* ↑ Betts, Stephen. «'Entertainment!' - The 100 Best Debut Albums of All Time». Rolling Stone. [Consulta: 28 gener 2016].
* ↑ Betts, Stephen. «The Strokes, 'Is This It' - 100 Best Albums of the 2000s». Rolling Stone. [Consulta: 28 gener 2016].
* ↑ Nme.Com. «The 500 Greatest Albums Of All Time: 100-1». Nme.Com, 25-10-2013. [Consulta: 28 gener 2016].
* ↑ Phares, Heather. «Is This It: The Strokes». Allmusic. [Consulta: 20 novembre 2009].
* ↑ (2001) Album notes for Is This It. Sydney: BMG.

## Bibliografia

* Roach, Martin. This Is It... The First Biography of The Strokes. Omnibus Press, 2003. ISBN 0-7119-9601-6.